Ysgafell Wen

Copa yn y Moelwynion yn Eryri yw Ysgafell Wen. Saif ar y grib sy'n ymestyn o'r ardal i'r de o Moel Siabod tua'r de, dros gopaon Yr Arddu, Ysgafell Wen a Moel Druman, gan orffen gydag Allt Fawr uwchben Blaenau Ffestiniog.

Gellir ei ddringo o'r gorllewin trwy ddilyn y llwybr sy'n cychwyn gerllaw Nantmor, ac yn mynd heibio Llyn Llagi a Llyn yr Adar cyn cyrraedd y copa.

Categori:Mynyddoedd a bryniau Eryri
Categori:Mynyddoedd a bryniau Gwynedd